המחלוקת של טיילור סוויפט וטיקטמאסטר

[[טיילור סוויפט בסיבוב ההופעות השישי שלה, "The Eras Tour", בשנת 2023. טיקטמאסטר קיבל ביקורות נוקבות על מכירת הכרטיסים לסיבוב ההופעות.]]
אתר מכירת הכרטיסים האמריקאית טיקטמאסטר וחברת האם שלו, לייב ניישן אנטרטיינמנט, קיבלו ביקורות ציבוריות נרחבות על טעויות במכירת הכרטיסים ללג האמריקאי בסיבוב ההופעות השישי של סוויפט, "The Eras Tour".

בכלי התקשורת תיארו את הביקוש לכרטיסים כ"אסטרונומיים".<ref name=":12"></ref> 3.5 מיליון איש נרשמו למכירה המוקדמת של טיקטמאסטר בארצות הברית, שנערכה ב-15 בנובמבר 2022. באותו היום קרס אתר המכירות ורבים נותקו משרתיו או נתקעו בכניסה למערכת. אף על פי כן נמכרו 2.4 מיליון כרטיסים – שיא מכירות הכרטיסים הגבוה ביותר ליום אחד עבור סיבוב הופעות. טיקטמאסטר הצהיר כי הקריסה נבעה מכמות המשתמשים הגבוהה, שתוארה על ידו כ"ביקוש חסר תקדים". מנגד טענו הקונים על חוויית קנייה רעה ועל זלזול במשתמשי האתר מצד שירות הלקוחות שלו.<ref name=":13" /> לייב ניישן אנטרטיינמנט האשימה את סוויפט בדרישותיה ה"מופרזות" בדבר הכנותיה של שתי החברות לקיבולת גבוהה של קונים,<ref name="variety2" /> וביטלה את המכירה הכללית בנימוק שהמלאי אינו מספיק. כמו כן, פורסמה מטעמה התנצלות לעיתונות.

ספסרים רכשו מספר רב של כרטיסים, ומכרו אותם במחירים מופקעים. מעריציה של סוויפט וקבוצות צרכנים רבות טענו שטיקטמאסטר רימה את לקוחותיו. כמה מחברי הקונגרס של ארצות הברית החלו לקדם את ביטול המיזוג בין טיקטמאסטר ללייב ניישן אנטרטיינמנט, שאירע ב-2010, בטענה כי מדובר במונופול כלכלי. מחלקת המשפטים האמריקאית פתחה בחקירה פדרלית, ואילו נותנת החסות הרשמית של סיבובי ההופעות של סוויפט, AEG פרזנטס, הצהירה כי השליטה של טיקטמאסטר בשוק מכירת הכרטיסים אילצה אותה לעבוד עמה במרוצת השנים. בדצמבר 2022 הגישו מספר לקוחות תביעות משפטיות נגד החברה על הונאה ותיאום מחירים.

עיתונאים רבים סברו כי המחלוקת הדגישה את אחד הנושאים הוותיקים בתעשיית המוזיקה. זו לא המחלוקת הראשונה שהתעוררה עם טיקטמאסטר: בשנת 2021 חילקה החברה כרטיסים לא חוקיים להופעתו של הראפר באד באני במקסיקו סיטי – דבר שהוביל לתדחוקת קהל. המשרד להגנת הצרכן במקסיקו קנס אותה בעשרה אחוזים מכלל הכנסותיה מהמכירה. בשנת 2023 בחנה ועדת המשפט של הסנאט של ארצות הברית את המקרה בשימוע חובה בהובלת סנאטורים רבים, הן מהמפלגה הדמוקרטית והן מהמפלגה הרפובליקנית. מדינות כמו ניו יורק, טקסס, מסצ'וסטס וקליפורניה הוציאו מחוץ לחוק בוטים של ספסרים ומודלים של תיאום מחירים. בעקבות לחץ שהופעל מצד ג'ו ביידן הסכים טיקטמאסטר לבטל את כל האגרות שלו. ועדת הסחר הפדרלית החליטה להטיל איסור על כל עמלות סודיות שמטעות את הצרכנים. טיקטמאסטר נתקל פעם נוספת בביקורות באמצע 2023 כשדבר דומה בממלכה המאוחדת ובצרפת במכירת הכרטיסים של "The Eras Tour".

== רקע ==
=== לייב ניישן אנטרנטיימנט ===
טיקטמאסטר היא חברה למכירה ולהפצת כרטיסים אמריקאית, שבסיסה בבוורלי הילס שבקליפורניה. היא נוסדה בפיניקס ב-1976<ref name="stufftheydontwantyoutoknow"></ref> על ידי פיטר גדווה, גורדון גאן השלישי ואלברט לפלר,<ref></ref><ref name="latimes"></ref> וזמינה במדינות רבות ברחבי העולם.

משרד [[מחלקת המשפטים של ארצות הברית בוושינגטון די. סי..]]

בשנת 1994 הגישה להקת הרוק פרל ג'אם תלונה למחלקת המשפטים של ארצות הברית בטענה כי לטיקטמאסטר יש מונופול מוחלט על הפצת כרטיסים לסיבובי הופעות ולקונצרטים. כמו כן, הלהקה ניסתה להופיע באצטדיונים שלא עובדים בשותפות עם החברה. עם זאת, לא נפתחו הליכים משפטיים נגד החברה. במאה ה-21 הפך טיקטמאסטר לאתר מכירת הכרטיסים הגדול ביותר בעולם.<ref name=":1"></ref><ref name="Tkacik"></ref>

בפברואר 2009 חתמה החברה על הסכם מיזוג עם לייב ניישן, החברה הגדולה ביותר בעולם לקידום סיבובי הופעות. החברה שאיגדה את שתי החברות הממוזגות נקראה "לייב ניישן אנטרטיינמנט".<ref name="merger">[http://dealbook.blogs.nytimes.com/2009/02/10/live-nation-and-ticketmaster-agree-to-merge/ Live Nation and Ticketmaster Agree to Merge] The New York Times. February 10, 2009.</ref> בינואר 2010 אושרה העסקה על ידי מחלקת המשפטים של ארצות הברית בתנאי שהיא תמכור את "Paciolan" לקומקאסט ספקטייטור או לחברה אחרת.<ref name="nytimes"></ref>

טיקטמאסטר היה מושא למספר מחלוקות, כמו טענות על מונופול, ספסרות, פרצת נתונים ותמחור מטעה וכוזב.<ref></ref> לפי ארגוני צרכנים, טיקטמאסטר ולייב ניישן שולטים בכ-70 אחוזים משוק מכירת הכרטיסים להופעות חיות.<ref name="bloomberg"></ref> המיזוג ביניהן הפך למוקד התעניינות בכלי התקשורת, וזכה לביקורות רבות.<ref name="Tkacik" /><ref name=":0"></ref>

=== טיילור סוויפט ===

ב-21 באוקטובר 2022 הוציאה הזמרת-יוצרת האמריקאית טיילור סוויפט את אלבום האולפן העשירי שלה, Midnights. הוא זכה לשבחים מפי מבקרי המוזיקה העכשווית ולהצלחה מסחרית רבה. ב-1 בנובמבר הכריזה ב-Good Morning America על יציאתה לסיבוב הופעות חדש בשם "The Eras Tour". הלג שלו בארצות הברית כלל בתחילה 27 מופעים בעשרים ערים שונות, והוא התחיל ב-17 במרץ 2023 בגלנדייל שבאריזונה והסתיים ב-9 באוגוסט באינגלווד שבקליפורניה. הכרטיסים נמכרו דרך אתר טיקטמאסטר.<ref name="variety"></ref> סוויפט שברה את השיא, שקבעה בעצמה בסיבוב ההופעות "Reputation Stadium Tour" ב-2018, עבור סיבוב ההופעות המכניס ביותר בארצות הברית.<ref></ref> חלק קטן מההופעות נמכר דרך סיטגיק.<ref name=":3"></ref> בעקבות הביקוש הגדול החליטה ב-4 בנובמבר להוסיף שמונה הופעות נוספות בארצות הברית ובשבוע לאחר מכן נוספו 17 הופעות – סיבוב ההופעות הגדול ביותר של סוויפט במדינה לאורך הקריירה המוזיקלית שלה.<ref></ref><ref name="Nov 11 Dates"></ref>

ב-18 בנובמבר 2022 תוכננה להיפתח מכירת הכרטיסים לקהל הרחב, אולם למחזיקים בכרטיס אשראי קפיטול ואן הייתה גישה למכירה המוקדמת, שנפתחה ב-15 בנובמבר.<ref></ref> לתקופה בת תשעה ימים, שהחלה ב-1 בנובמבר, היו הקונים יכולים להירשם כ"מעריצים מאומתים" באתר, ולקבל גישה למכירה המוקדמת.<ref></ref><ref></ref> על פי טיקטמאסטר, המכירה המוקדמת נועדה להבטיח שיותר כרטיסים יגיעו למעריצים ולא לספסרים או לבוטים.<ref name="Leimkuehler-20222"></ref>

== קריסת האתר ==
ב-15 בנובמבר, ביום פתיחת המכירה המוקדמת, קרס אתר טיקטמאסטר לאחר "הופעה בלתי-צפויה של מיליוני לקוחות בתור לכניסה למערכת".<ref name=":13"></ref> בתוך פחות משעה לפתיחת המכירה החלו בעיות: חלק מהמשתמשים נתקעו בכניסה למערכת כשלפניהם עוד לפחות 2,000 איש נוספים, ואילו אחרים טענו כי המסך קפא. שירות הלקוחות של האתר לא ענה לפניות המשתמשים, אך בד בבד פרסמה החברה הצהרה רשמית כי נעשות פעולות לטיפול בבעיות.<ref name="RS Hunger Games"></ref> בנוסף, נמסרה הצהרה שלפיה מאות אלפי כרטיסים כבר נמכרו, כולל ללקוחות שמחזיקים בכרטיס אשראי של קפיטול ואן.<ref></ref> לאחר מכן בוטלה המשך המכירה הציבורית עקב "עומס בלתי-צפוי וביקוש רב המקשה על שרתי האתר".<ref></ref> "The Eras Tour" הצליח למכור 2.4 מיליון כרטיסים ביום הראשון של המכירה המוקדמת – שיא כל הזמנים.<ref name="variety2"></ref>

לאחר קריסת האתר זעמו מעריציה של סוויפט, ומתחו ביקורת ברשתות החברתיות על מודל המכירה של האתר. על פי הניו יורק טיימס קריסתו של טיקטמאסטר הפכה לבאז תקשורתי.<ref name="Industry Gatekeepers"></ref> הנושא הפך לטרנדי בפלטפורמות שונות של המדיה החברתית, כמו טיקטוק וטוויטר.<ref name="independent.co.uk2"></ref> Fortune ו-Bloomberg News כתבו כי תהליך הרכישה בטיקטמאסטר ארוך ומייגע, ולעיתים גם מבלבל ומלא בבעיות טכניות.<ref name="bloomberg"/><ref></ref>

== תגובות ==
גרג מאפיי, מנכ"ל [[לייב ניישן אנטרטיינמנט, 2019.]]
ב-16 בנובמבר התראיין גרג מאפיי, מנכ"ל לייב ניישן אנטרטיינמנט, ל-CNBC. הוא טען שטיקטמאסטר התכונן לקיבולת של כ-1.5 מיליון איש מאומתים, אולם ביום פתיחת המכירה המוקדמת הופיעו בתור ארבעה עשר מיליון.<ref name="cnbc"></ref> מיד לאחר מכן פרסם האתר הצהרה רחבה יותר: 3.5 מיליון אנשים נרשמו למכירה המוקדמת של הכרטיסים – שיא היסטורי. שני מיליון מתוכם הוצבו ברשימת ההמתנה ושאר ה-1.5 מיליון הנותרים הורשו לרכוש את הכרטיסים ראשונים.<ref name="variety2" /> אולם ביום המיוחל האתר הכיל 3.5 מיליארד משתמשים, בכללם בוטים, פי ארבע מכמות הפניות הגבוהה ביותר שנרשמה עד אז באתר. הנהלת האתר ניסתה להתמודד עם ההצפה באמצעות הפניית גולשים נוספים לרשימות המתנה, מה שהאריך את התורים. האתר אישר כי המכירה הכללית, שהייתה אמורה להיפתח ב-18 בנובמבר, בוטלה.<ref name="RS general on-sale"></ref>

מאפיי טען כי .<ref name=":0" /> עם זאת, חברת AEG דחתה את טענתו, ואמרה כי היא נאלצה לשתף פעולה עם טיקטמאסטר, שכן רבים מהאיצטדיונים בהם תוכננה סוויפט להופיע היו חתומים על הסכמי שיתוף פעולה בלעדיים עם האתר.<ref></ref>

ב-18 בנובמבר 2022 פרסמה סוויפט הצהרה דרך הסטורי שלה באינסטגרם. בהצהרתה נכתב שהיא דואגת למעריצים שלה וניסתה תמיד להבטיח להם חוויית קנייה איכותית. היא אמרה שהיה לה קשה לסמוך על יישות חיצונית שתנהל את המכירה, שהיא כועסת ומתייסרת על מה שקרה ושהיא וצוותה קיבלו הבטחות מפורשות טיקטמאסטר שהאתר יהיה מסוגל לעמוד בביקוש.<ref></ref><ref></ref>

מאוחר יותר באותו יום פרסם טיקטמאסאר התנצלות רשמית, שהוקדשה לסוויפט ולסוויפטיז, דרך חשבון הטוויטר שלו.<ref></ref> בהודעה התגוננה הנהלת האתר מהטענה שרבים מהכרטיסים נמכרו לספסרים ונכתב כי פחות מחמישה אחוזים מכלל הכרטיסים שנמכרו על ידי האתר לסיבוב ההופעות, נמכרו או פורסמו למכירה לאחר מכן בשוק המשני לכרטיסים.<ref name="variety3"></ref> טיקטמאסטר דחה גם את ההאשמות שהאתר פועל כמונופול על מנת למנוע תחרות. בנוסף נטען כי האתר פועל בהתאם להסכם שהושג עם מחלקת המשפטים של ארצות הברית כחלק מאישור המיזוג עם לייב ניישן ב-2010.<ref name=":6" />

מנכ"ל טיקטמאסטר בדימוס, פרד רוזן, התראיין ללוס אנג'לס טיימס ואמר:"מעריציה של סוויפט הביאו את מחירי הכרטיסים הגבוהים על עצמם. אין לי סימפטיה לאנשים שמתבכיינים על מחירים גבוהים. הם תרמו למצב הזה, שבו אמנים צריכים להרוויח את כספיהם מסיבובי הופעות. הם והשוק קובעים את המחירים. אינך יכול לשלם מחיר של מוטל ולקבל סטנדרט של ארבע העונות".<ref name="Brown"></ref>

=== מעריצים ===
{{כ}}מעריציה של סוויפט מילאו תפקיד מרכזי בהפיכת המחלוקת עם טיקטמאסטר לשיח ארצי על המונופול הכלכלי שהוא מחזיק בידיו בעסקי קונצרטים.<ref name=":10" />

חלק מהמעריצים החליטו להגיש תביעות אזרחיות לערכאות. קבוצת עורכי דין הקימה תנועה שורשית בשם , בהשראת השיר "Vigilante Shit" של הזמרת מ-2022. היא החלה לאסוף ראיות ממעריצים, שחוו בזמן אמת את התקלות באתרו של טיקטסמאסטר, ובחנה את האפשרות להפרה של חוק האמריקאים עם מוגבלויות (1990).<ref></ref><ref name=":2" /><ref></ref>

"Voters of Tomorrow", ארגון אקטיביסטי-פוליטי שמטרתו לקדם מודעות ופעילות פוליטית בקרב בני ובנות דור ה-Z, פתח ב-17 בנובמבר ביוזמה בשם "", שמטרתה לתמוך בחקיקה המרחיבה את הסמכויות הפדרליות בנוגע להגבלים עסקיים ולפיקוח ולמניעה של מונופולים כלכליים בתעשיית הבידור, בעיקר בתחום סיבובי ההופעות.<ref></ref>

מעריצים אחרים החלו ליצור חשבונות בפלטפורמות החברתיות השונות, על מנת לארגן מכירה מאורגנת והוגנת של כרטיסים באמצעות גיליונות מכירות אלקטרוניים, Google Forms ולוח מודעות מקוון. יוזמה זו הקלה במלחמה נגד הספסרים, שכן הכרטיסים נמכרו על ידי אנשים פרטיים, חברים בקהילת מעריציה של סוויפט. החשבון "ErasTourResell" נפתח בכל הפלטפורמות החברתיות, ועל פי הניו יורק טיימס, הצליח למכור למעלה מ-1,300 כרטיסים.<ref name=":10"></ref><ref></ref>

==== תביעות משפטיות ====
;בארפוס נגד לייב ניישן אנטרטיינמנט וטיקטמאסטר
* קבוצת מעריצים נוספות, המורכבת מעשרים ושישה תובעים ברחבי ארצות הברית, הגישה ב-2 בדצמבר 2022 תביעה בבית המשפט העליון של מחוז לוס אנג'לס נגד לייב ניישן אנטרטיינמנט בגין הונאה, תיאום מחירים והפרה של הגבלים עסקיים.<ref name=":4"></ref> בתביעה דרשו תשלום של 2,500 דולר על כל הפרה של החוק למניעת תחרויות בלתי הוגנות בקליפורניה,<ref></ref><ref name=":3" /> הוצאות משפטיות וכל הוצאה נוספת שבית המשפט יראה לנכון.<ref name=":4" />
* לדברי עורכת הדין של הצד התובע, ג'ניפר קינדר, מאז הגשת התביעה לבית המשפט חתמו כ-150 מעריצים נוספים עליה. היא אמרה ל-The Washington Post כי טיקטמאסטר התגרה בקהל המעריצים החזק ביותר שיש.<ref name=":3" />
* בתביעה נטען גם כי טיקטמאסטר העניק למתחריו נתח שוק מזערי,<ref name=":3" /> על מנת להגדיל את כוח המונופול שיש לו. בנוסף, סבורים התובעים כי אפשר האתר לספסרים ולבוטים לגשת למכירה המוקדמת.<ref></ref>
* ג'ולי בארפוס, התובעת הראשית, טענה כי לאחר שניסתה לרכוש כרטיסים במספר ניסיונות כושלים שוחחה עם שירות הלקוחות של האתר, שחשד בה כי מדובר בבוט, משום שניסתה לשלם באתר 41 פעמים. שירות הלקוחות קנס אותה ב-14,286.7 דולר עקב כך.<ref name=":3" />
* התביעה הגדירה גם את מחוז לוס אנג'לס, מקום המשרדים של טיקטמאסטר, כנאשם.<ref></ref>
* בית המשפט החליט להשעות את התביעה בטענה כי תובעיה הסכימו ליישבה בבוררות, אולם התיק נפתח מחדש על ידי בית המשפט הפדרלי התשיעי לערעורים של ארצות הברית לאחר שנטען מצד התובעים כי ההסכם היה מטעה ולא ברור. בית המשפט דחה את התביעה בטענה כי נשללה מזכות התובעים לפתוח את התיק פעם נוספת.<ref name=":7"></ref>
* כלי התקשורת דיווחו כי שני הצדדים הסכימו להעביר את התיק לבית המשפט המחוזי של קליפורניה. הדיון הראשון התקיים ב-28 במרץ 2023, כשחלק מהתובעים החזיקו שלטים בפאתי בית המשפט.<ref name=":11"></ref>

;סטריוף נגד לייב ניישן אנטרטיינמנט וטיקטמאסטר
* ב-20 בדצמבר הוגשה תביעה נוספת לבית המשפט המחוזי של קליפורניה על ידי מישל סטריוף, שהאשימה את טיקטמאסטר ולייב ניישן אנטרטיינמנט בהפרת חוקי הגבלים עסקיים בכוונה והטעיה. – הצהירה.<ref name=":8" />
* התביעה טוענת כי בוצעה על ידי הנאשמים הפרה בוטה של חוק הגנת הצרכן בקליפורניה, החוק למניעת תחרויות בלתי הוגנות, החוק למניעת פרסם שקרי וכוזב ועוד. סטריוף דרשה מבית המשפט צו מניעה, פיצויים עונשיים והוצאות משפטיות.<ref name=":8"></ref>
* ב-24 בפברואר ביקשו הנאשמים מהשופט לדחות את התיק ולהעבירו להסכם בוררות, כפי שצוין בכתב התביעה כי התובעת תסכים לצעד זה.<ref name=":7" /><ref name=":9" />
* כתב העת Reuters סבר כי חברות מעדיפות לסיים את התהליך המשפטי בבוררות על פני התדיינות משפטית, כדי להפחית נזקים פוטנציאליים בפופולריות שלהן.<ref name=":9"></ref>
* באוגוסט 2023 נודע כי שני הצדדים הסכימו על השהיית התיק ועל המשיך הדיון באמצעות גישור פנימי.<ref name=":17"></ref> ב-12 בדצמבר הגישה סטריוף בקשה לסגירת התיק. Rolling Stone טען כי לא ידוע אם הושגה פשרה בין הצדדים.<ref name=":17" />

;ארצות הברית נגד לייב ניישן אנטרטיינמנט
המדינות המשתתפות בתביעה הן [[אריזונה, ארקנסו, קליפורניה, קולורדו, קונטיקט, פלורידה, אילינוי, מרילנד, מסצ'וסטס, מישיגן, מינסוטה, נבדה, ניו המפשייר, ניו ג'רזי, ניו יורק, קרוליינה הצפונית, אוהיו, אוקלהומה, אורגון, פנסילבניה, רוד איילנד, קרוליינה הדרומית, טנסי, טקסס, וירג'יניה, וושינגטון, מערב וירג'יניה, ויסקונסין וויומינג.<ref></ref>}}]]
* במאי 2024 הגיש משרד המשפטים האמריקאי תביעה נגד לייב ניישן אנטרטיינמנט, וקרא לפרק את המיזוג בין לייב ניישן לטיקטמאסטר. התיק הוגש לבית המשפט המחוזי של ניו יורק.
* סגן התובע הכללי של ארצות הברית, ג'ונת'ן קנטר, הצהיר כי תעשיית המוזיקה בארצות הברית שבורה הודות למונופול הכלכלי של לייב ניישן אנטרטיינמנט. עוד טען כי התביעה נגד החברה תסייע הן לאמנים והן למעריציהם.
* Rolling Stone דיווח כי הגשת התביעה הייתה צפויה למדיו, שכן ההוראה לפתיחת חקירה פדרלית כנגד המיזוג נשלחה ב-2022.<ref></ref><ref name=":110"></ref>
* יום לאחר הגשת התיק נשלח לאותו בית משפט תביעה צרכנית בסך 5 מיליארד דולר כנגד לייב ניישן אנטרטיינמנט בגין אי-שביעות רצונם של מיליוני לקוחות שהשתמשו בשירותי האתר טיקטמאסטר.<ref></ref>

== השפעה פוליטית ==
[[אלכסנדריה אוקסיו-קורטז, חברת בית הנבחרים של ארצות הברית, הייתה מראשוני הפוליטיקאים שהעבירו ביקורת על התנהלותו של טיקטמאסטר.]]
בעקבות פוסטים רבים, שצצו בפלטפורמות החברתיות, בהם לקוחות טיקטמאסטר מביעים את זעמם ואת התסכול שחוו כתוצאה מקרסית האתר, כמה מחוקקים וקבוצות צרכנים אמריקאיות התייחסו למחלוקת.<ref></ref> ציר הזמן הוא כדקלמן:
* ב-16 בנובמבר 2022 צייצה אלכסנדריה אוקסיו-קורטז, חברת בית הנבחרים של ארצות הברית, בטוויטר כי טיקטמאסטר הוא מונופול וכי יש לפרק את מיזוגו עם לייב ניישן אנטרטיינמנט.<ref name="independent.co.uk2" /> לפי CNBC, אוקסיו-קורטז התנגדה עוד לפני שנים למיזוג החברה.<ref name=":0" />
* חבר בית הנבחרים האמריקאי, ביל פסקרל, ביקר את המיזוג בין לייב ניישן וטיקטמאסטר, והצהיר כי הוא בעצמו ניסה לקנות כרטיסים ונכשל. הוא הדגיש כי ב-2021 עתר עם פרנק פלון, ג'רלד נדלר, ג'ן שקובסקי ודייוויד סיסליני לתובע הכללי, מריק גרלנד, מכורח חוקי ההגבלים העסקיים בארצות הברית כנגד המשך הסכם המיזוג בין שתי החברות.<ref name="independent.co.uk2" />
* הסנאטור ריצ'רד בלומנטל קרא לחקיקה פדרלית חדשה בתחרות הכלכלית בתעשיית המוזיקה, ובפרט בתחום סיבובי ההופעות. לדבריו, זו דוגמה נהדרת לאופן שבו המיזוג בין טיקטמאסטר ללייב ניישן פוגע בצרכנים באמצעות יצירת מונופול.<ref></ref>
* הסנאטורית איימי קלובשר, יושבת ראש ועדת המשנה למשפט בנושא תחרות כלכלית, הגבלים עסקיים וזכויות צרכנים, כתבה מכתב גלוי למנכ"ל טיקטמאסטר בנוגע לחששותיה בדבר פעילות האתר. – כתבה.<ref name=":1" />
* ב-17 בנובמבר הודיע ג'וש שפירו, התובע הכללי של פנסילבניה, כי הוא אוסף תלונות מהציבור כנגד האתר, וביקש מתושבי המדינה להגיש אותן דרך אתר האינטרנט שלו.<ref></ref>
* התובע הכללי של טנסי, ג'ונתן סקרמטי, פתח בחקירה המבוססת על תלונות צרכנים רבות בדבר שכונה על ידם כ"כאוס" במהלך מכירת הכרטיסים לסיבוב ההופעות. במסיבת עיתונאים אמר כי חוסר תחרות בשוק הוביל לחוויית קנייה רעה ולמחירים גבוהים מאוד לקונים.<ref name="bloomberg" />
* ב-18 בנובמבר עתר פסקרל יחד עם עוד 30 חברים דמוקרטיים מבית הנבחרים למשרד המשפטים הפדרלי בבקשה לפתוח חקירה רשמית בנושא.<ref></ref>
* התובעים הכלליים של נבדה וקרוליינה הצפונית החלו גם הם לחקור את לייב ניישן אנטרטיינמנט בטענה של הפרות זכויות הצרכן.<ref></ref><ref></ref>
* על פי The New York Times, משרד המשפטים בארצות הברית פתח חקירה נגד לייב ניישן וטיקטמאסטר.<ref></ref>
* [[ג'ו ביידן, נשיא ארצות הברית, הפעיל על טיקטמאסטר ועל חברות אחרות למכירת כרטיסים להפסיק עם האגרות המיותרות שפוגעות בצרכנים.]] ב-19 בנובמבר הפציר דייוויד סיסליני, יושב ראש הוועדה להגבלים עסקיים ומשפטים מסחריים, במשרד המשפטים לפרק את שתי החברות. הוא ציין כי זמני ההמתנה והעמלות המוגזמות באתר אינם מקובלים.<ref></ref>
* דובר הבית הלבן, קארין ז'אן-פייר, מאנה להצהיר על כוונה כלשהי לפתיחת חקירה כנגד טיקטמאסטר, אך מנגד הסבירה כי לנשיא ארצות הברית, ג'ו ביידן, עמדה חד-משמעית בנושא: – הצהירה בשמו. מאוחר יותר ציין: .<ref></ref>
* ב-23 בנובמבר הודיעו איימי קלובשר ומייק לי שהוועדה להגבלים עסקיים של הסנאט האמריקאי תקיים שימוע ותתייחס למונופול של טיקטמאסטר ולייב ניישן.<ref></ref> ב-18 בינואר 2023 פורסם כי הוא יתקיים ב-24 בינואר.<ref name=":6"></ref>
* ב-29 בנובמבר כתבו ריצ'רד בלומנטל והסנאטורית מרשה בלקברן מכתב לוועדת הסחר הפדרלית (FTC), שם שאלו לגבי תוכניות עתידיות למלחמה נגד בוטים בתהליכי מכירת כרטיסים להופעות.<ref></ref> בנוסף, ביקשו לאכוף את אלו הקיימות בצורה מיטיבה יותר עם הצרכנים מכורח החוק שעבר בנושא ב-2016, המעניק לממשלת ארצות הברית סמכות לפעול נגד בוטי מכירות. כמו כן, הוא אוסר על מכירה חוזרת של כרטיסים שנקנו על ידם. במכתב צוינו גם מחיריהם של אתרי ספסרים – .<ref></ref>
* ב-6 בדצמבר אמרה יושבת ראש ה-FTC במסיבת עיתונאים שאורגנה על ידי The Wall Street Journal כי אתרים כמו טיקטמאסטר יכולים להיות בעלי השפעה גדולה מדי כדי לטפל בה. מעבר לכך דאגה להבהיר כי משרד המשפטים הוא שאישר את המיזוג ב-2010. היא הבטיחה כי ה-FTC ממשיכה לאסוף נתונים בנושא.<ref></ref>
* ביוני 2023 דיווחו כלי התקשורת כי בעקבות פגישה בין ביידן וה-FTC לבין טיקטמאסטר ושאר חברות כרטוס אחרות הן הסכימו לבטל את העמלות באתר שלהם, שזכו לכינוי "עמלות זבל" מפי ביידן. המועצה הלאומית לכלכלה פרסמה ב-15 ביוני הצהרה ב והדגישו את הדחיפתה לעצור עמלות מטעות באופן פדרלי.<ref></ref><ref></ref>

=== השימוע בסנאט ===
ועדת המשנה למשפט של הסנאט האמריקאי בנושא תחרות, הגבלים עסקיים וזכויות הצרכן במהלך השימוע נגד טיקטמאסטר ב[[בניין המשרדים של הסנאט הארט, וושינגטון די. סי., 24 בינואר 2023.<ref name=":15" />]]
הדיון בוועדת המשפט של הסנאט נמשך שלוש שעות, ונשא את הכותרת "That's the Ticket: Promoting Competition and Protecting Consumers in Live Entertainment", כדי לנתח את חוסר שביעות הרצון של הצרכנים מטיקטמאסטר ומלייב ניישן.<ref></ref><ref name=":15"></ref> הוא צולם ושודר בטלוויזיה בשידור חי. כלי תקשורת שונים דיווחו כי הסנאטוארים, הן הרפובלקניים והן הדמוקרטים, זעמו על נציג טיקטמאסטר, ג'ו ברצ'טולד, סמנכ"ל האתר. הם חקרו ותשאלו אותו על הנהלים המונופוליסטיים של האתר, המדיניות, עלויות הכרטיסים, חוסר השקיפות, אי-ציות לחוקת המדינה בדבר מלחמה נגד בוטים וחוסר הרגישות לאמנים. ברצ'טולד התנצל על המחדל, אך בד בבד הכחיש את ההאשמות על מונופול והונאה. . העדים בשימוע כללו את ג'רי מיקלסון, נשיא JAM Creative Productions וג'ק גרוטינגר, מייסד שותף של סיטקגיק.<ref></ref><ref></ref> לייב ניישן הביאה מספר מכתבי תמיכה וצידודים בעדותה, כולל אחד של זמר הקאנטרי האמריקאי גארת' ברוקס.<ref></ref> כמה סנאטורים ציטטו במהלך נאומם את שיריה של סוויפט, דוגמת "Anti-Hero".<ref></ref><ref></ref><ref></ref> התנועה לשחרור בריטני שלחה מספר נציגים, שהפגינו מחוץ לכותלי הקפיטול.<ref></ref>

הפוליטיקאים בדיון ראו בשימוע נגד טיקטמאסטר כנושא פוליטי חשוב, וכמעין הזדמנות לפרק את המונופול שלו. במגזין הבילבורד נטען כי הסכסוך הגיע למחוזות, שגם סוויפט לעולם לא ציפתה לכך. על פי המגזין, נקודת מבטם של הסנאטורים בשימוע הייתה שתחרות תוריד את הדומיננטיות של האתר (לכ-80 אחוזים מהאצטדיונים בארצות הברית יש הסכם שותפות עם טיקטמאסטר), שבבעלות לייב ניישן אנטרטיינמנט, ותאלץ אותו לשפר ולחדש את שירותיו. עוד כתבו כי טיקטמאסטר זוכה ל"בוז" עצום על ידי הציבור – דבר שמגביר את האפשרות לפעולה פוליטית דו-מפלגתית נדירה.<ref></ref> הליין אולן מ-The Washington Post טענה כי המונופול של שתי החברות היה חזק עד כדי כך שתי המפלגות הגדולות בארצות הברית התאחדו למטרה משותפת.<ref></ref> אליסון מורו מ-CNN כתבה כי מעריציה של סוויפט גרמו לאיחוד בין הרפובלקנים לדמוקרטים באופן כזה שאפילו האבות המייסדים של ארצות הברית לא חזו.<ref></ref>

=== הצעות חוק עוקבות ===
המחלוקת והפופולריות העצומה של סוויפט היוו השראה לשורה של הצעות חוק חדשות. לדברי קרולין סלואן, המשנה לפרופסור לכלכלה באוניברסיטת קליפורניה בריברסייד, הסכסוך דרבן פעולות פוליטיות המוניות.<ref name=":16"></ref><ref name=":14"></ref>

==== ברמה הפדרלית ====
* איימי קלובשר וריצ'רד בלומנטל הציעו את חוק הרחבת התחרות בנושא מכירת כרטיסים בסנאט. על פי ההצעה, תוענק לנציבות הסחר הפדרלית הסמכות למנוע חוזי מיזוג ארוכי-טווח, ולפתוח את השוק ליותר חברות למכירת כרטיסים.<ref name=":16" />
* ביל פסקרל ופרנק פלון הציעו בבית הנבחרים את חוק "BOSS and SWIFT", המחייב את מוכרי הכרטיסים לחשוף את עלות הקנייה הכוללת, כולל פירוט מלא של עמלותיה ואוסר על יזמים למכור אותם במחיר מופקע.<ref name=":16" />
* טד קרוז, מריה קנטוול, ג'ן שקובסקי וגאס ביליראקיס הציעו את חוק "TICKET" בשני הבתים בארצות הברית, הן התחתון והן העליון. הוא מחייב את פלטפורמות מכירת הכרטיסים להציג את המחיר המלא בחומרי פרסום ושיווק.<ref name=":16" />

==== ברמת המדינות בארצות הברית ====
* בדצמבר 2022 חוקקה האספה הכללית של מדינת ניו יורק חוק חדש, שהוצע על ידי קני בורגוס ומטרתו לפגוע במונופול של טיקטמאסטר ולייב ניישן ולבקר בצורה טובה יותר את תעשיית הבידור.<ref></ref><ref name=":14" />
* בינואר 2023 הציגה בבית המחוקקים של מדינת וושינגטון קריסטין ריבס את חוק הגנת הצרכן "TSWIFT", האוסר על מכירת כרטיסים לבוטים או לתוכנות, ומגביל את טווחי התמחור הדינמי האפשרי. כשההצעה נתקעה בכותלי הבית טענה ריבס כי טיקטמאסטר שכרה שדלנים לטובת עיכוב או הפחתה של חומרת החוק.<ref name=":14" />
* בית הנבחרים של מינסוטה העביר את הצעת החוק "House File 1989", המחייב את טיקטמאסטר וחברות דומות אחרות לחשוף את מחירי הכרטיסים במלואם לאחר עמלות הרכישה.<ref name=":14" /><ref></ref>
* במרץ 2023 חשף בית המשפט הכללי של מסצ'וסטס את "חוק טיילור סוויפט", המחייב חברות לחשוף מראש את עלויות הכרטיסים המלאות, ואסר על תמחור דינמי.<ref></ref><ref></ref>
* במאי 2023 חתם מושל טקסס, גרג אבוט על הצעת החוק "Save Our Swifties", האוסרת על שימוש בבוטים או בטכנולוגיות אחרות לרכישת כרטיסים בכמות גבוהה. הפרה שלה תגרור קנס של עד 10,000 דולר.
* האספה המדינתית של קליפורניה העבירה את הצעת חוק 8, המחייבת את מוכרי הכרטיסים להבהיר את המחיריהם הכוללים מראש.

בהצהרה ל-The Washington Post סירב טיקטמאסטר להגיב על כל משא ומתן, לכאורה, עם מחוקקים בנוגע להצעות חוק חדשות. עם זאת, הוא ציין שעליו להגביר את קשרו עם קובעי המדיניות בארצות הברית.<ref name=":14" />

== התייחסות התקשורת ==
סוויפט במהלך הופעתה האחרונה בלג האמריקאי הראשון של סיבוב ההופעות "[[The Eras Tour", 9 באוגוסט 2023.]]
עיתונאים רבים טענו כי הפרסום הרב לה זכתה המחלוקת הביאה את עניין המונופולים לראש סדר העדיפויות בארצות הברית. עוד הוסיפו כי כתוצאה מכך בשורות טובות יגיעו אל תעשיית המוזיקה בנושאים דומים. Fortune כתב כי המחלוקת הניעה תנועת מעריצים פוליטית שהפילה את טיקטמאסטר,<ref name=":2"></ref> ואילו ב-Pitchfork תיארו את כוחה של סוויפט כ"אסטרונומי" כששאלו .<ref></ref> ארווה מאדווי כתבה בעיתון The Guardian כי הקריירה המוזיקלית של הזמרת שופעת בפרסים ובשיאים שקבעה. אולם הדבר הגדול ביותר שעשתה הוא לשפר את המצב המחפיר, לטענתה, בדבר חוק ההגבלים העסקיים בארצות הברית.<ref></ref> ברוק שולץ מ-Associated Press דנה כיצד המחלוקת וההתאגדות של הסוויפטיז לכדי ארגון פוליטי מאוחד ישפיעו על הבחירות לנשיאות ארצות הברית 2024: .<ref></ref>

כתב העת Pollstar, העוסק בתחום סיבובי ההופעות והקונצרטים, צפה שסוויפט תרוויח כ-728 מיליון דולר מ-52 הופעותיה בארצות הברית. בנוסף, סבר כי היא צפויה לעבור את רף מיליארד הדולרים, ותשבור את שיאו של אד שירן עם סיבוב ההופעות "". – נכתב.<ref></ref>

בדצמבר 2022 עלה לאקרנים פרק של Impact, תוכנית שבועית של "Nightline" המשודרת בהולו, שכותרו "אסון הכרטיסים של טיילור". לאורכו התמקד במחלוקת, וסקר תקריות בעבר מול חברת טיקטמאסטר.<ref></ref><ref></ref>

=== תחקירים עיתונאים ===
ב-8 בדצמבר 2022 פורסם ב-Slate ניתוח מעמיק על המחלוקת. מסקנתו הייתה שמעריציה של סוויפט צודקים בטענתם כי טיקטמאסטר אינו נאמן ללקוחותיו. נתונים סטטיסטיים, שנלקחו מלמעלה 2,200 משתמשים, הראו כי לאלו שהחזיקו בקודים מיוחדים למכירה המוקדמת או קנו כרטיסים ל-"Lover Fest", שבוטל עקב מגפת הקורונה, וקיבלו עדיפות יתרה במכירה זו, רכשו פחות כרטיסים מאשר שאר הקונים. המאמר סוכם במשפט .<ref></ref>

ב-12 בדצמבר פורסם ב-The Wall Street Journal כי היו 2.6 מיליון כרטיסים זמינים לסיבוב ההופעות, ואליהם נרשמו 3.5 מיליון אנשים, מתוכם 1.5 מיליון קיבלו קודים למכירה המוקדמת – כלומר הצפי היה ש-1.8 מיליון כרטיסים יימכרו במכירה המוקדמת בהנחה שכל משתמש יקנה כמה כרטיסים. במקום זאת, באותו היום נכנסו 12 מיליון איש לאתר, הכוללים ביניהם אלפי בוטים של ספסרים, ומסרו כ-3.5 מיליארד בקשות לקניית כרטיסים, דבר שהוביל לקריסתו. קודם לקריסתו נמכרו 2.4 מיליון כרטיסים, ורק 163,000 הוקצו למכירה הכללית שבוטלה – שישה אחוזים מסך המושבים באצטדיונים. The Wall Street Journal סבר שעדיף היה מכירה מדורגת המתפרסת על כמה ימים, ולא על יום מרוכז אחד.<ref></ref>

ב-3 בינואר 2023 דווח ב-The Guardian כי לייב ניישן אנטרטיינמנט מוציאה כספים אדירים לשדלנים שיעכבו את החלטת השימוע במשרד המשפטים.<ref></ref>

ב-23 בינואר פרסם The Los Angeles Times מאמר שכותרו "איך טיקטמאסטר הפך לשם השנוא ביותר בתעשיית המוזיקה?", בה הוא טוען כי מנהל קונצרטים ידוע-שם, שהעדיף להישאר אנונימי, קבע כי האתר הקצה בכוונה יום אחד בלבד לכל הכרטיסים של סיבוב ההופעות ויצר צוואר בקבוק עצום. עוד הוסיף כי קיבולת האוהדים המאומתים הייתה גדושה בכתובות דוא"ל מזויפות.<ref name="Brown" />

=== השפעה ===
המגזינים Forbes ו-The Hollywood Reporter כינו את סוויפט כאחת מהנשים החזקות ביותר בתחום הבידור,<ref></ref><ref></ref> ואילו Entertainment Weekly מנו את המחלוקת בין אחד מהרגעים הגדולים ביותר של תרבות הפופ בתעשיית המוזיקה.<ref></ref> כתב המגזין, אלאייר נוס, סבר כי . בשל המחלוקת, הכריז The Washington Post כי 2022 היא עוד שנה שבה סוויפט הוכיחה כי היא קובעת איך תעשיית המוזיקה מתנהלת.<ref></ref> The A.V. Club רשם את המחלוקת כאחד משלושים ידיעות התרבות הפופולריות הגדולות ביותר של 2022.<ref></ref>

== מחלוקות עוקבות ==
בעקבות המחלוקת זכו הכשלים הטכניים של טיקטמאסטר לתשומת לב תקשורתית ולביקורות רבות, לעיתים בהשוואה ל-"The Eras Tour".<ref name=":4" />
* בדצמבר 2022 התמודד טיקטמאסטר פעם נוספת עם מחלוקת נוספת לאחר שמספר תקדימי של אנשים מכרו כרטיסים מזויפים להופעותיו של באד באני במקסיקו סיטי. מהפלטפורמה נמסר כי הכרטיסים המזויפים גרמו לתקלה זמנית במערכת בקרת הגישה, שפגעו בזיהוי של כרטיסים לגיטמיים. המשרד להגנת הצרכן במקסיקו קנס אותה בעשרה אחוזים מכלל הכנסותיה מהמכירה.<ref></ref><ref></ref>
* ב-26 בדצמבר 2022 ביקר זמר הקאנטרי האמריקאי זאק בריאן את טיקטמאסטר על תהליך מכירת הכרטיסים לסיבוב ההופעות שלו, "Burn Burn Burn Tour".<ref name=":11" /> הוא אף הוציא לאור אלבום הופעה בשם All My Homies Hate Ticketmaster (Live from Red Rocks).<ref></ref><ref></ref>
* בפברואר 2023 הכריזה הזמרת האמריקאית ביונסה על יציאתה לסיבוב ההופעות התשיעי שלה, "Renaissance World Tour", בו גם נעשה שיתוף פעולה עם טיקטמאסטר. החדשות יצרו חששות ברשתות החברתיות לגבי אמינות האתר, כשמעריציה של ביונסה פחדו ממקרה דומה לזה של טיילור סוויפט.<ref></ref> עם זאת, טיקטמאסטר פרסם הצהרה בה טען כי הביקוש לכרטיסים צפוי להיות גבוה, והפעם הקונים יצטרכו לעבור אימות רב-שלבי כדי להבטיח כי מדובר בבני אדם ולא בבוטים.<ref></ref> בנוסף, המכירה המוקדמת נהפכה להיות הדרגתית, ולא רוכזה ליום אחד בלבד.<ref></ref>
* במרץ 2023 הגישו מעריציו של דרייק תובענה ייצוגית נגד טיקטמאסטר בבית המשפט העליון של קוויבק בטענה להונאה מכוונת. התובעים טענו כי מכירת הכרטיסים לסיבוב ההופעות המשותף של דרייק ו-21 סבאג', "It's All a Blur Tour", מטעה את הצרכנים למען הרווח הכספי של האתר באמצעות הסתרת מידע על הופעות נוספות כדי להגביר את הביקוש לכרטיסים.<ref></ref><ref></ref> התביעה דורשת פיצויים בסך של 300 דולר לכל קונה.<ref></ref>
* עבור מכירת הכרטיסים לאירוויזיון 2023, שנערך בליברפול שב, בחר איגוד השידור האירופי וה-BBC לשתף פעולה עם טיקטמאסטר.<ref></ref> משתמשים רבים טענו כי כשנכנסו לאתר הופיע על המרקע תקלה 500.<ref></ref> הכרטיסים לאירוע הגמר אזלו תוך 36 דקות.<ref></ref> בעקבות זאת, הכרטיסים היו זמינים בפלטפורמות צד שלישי כמו Viagogo.<ref></ref><ref></ref><ref></ref>
* ביוני 2023 רשמו תאריכי הופעתיה של סוויפט בפריז ובליון ביקוש גבוה. אנג'לו גופי, מנכ"ל לייב ניישן אנטרטיינמנט צרפת, הצהיר כי . טיקטמאסטר עצר את המכירה המוקדמת בצרפת, שנערכה ב-11 ביולי 2023, בעקבות תקלות טכניות.<ref></ref><ref></ref><ref></ref>

== ביאורים ==

==הערות שוליים ==

קטגוריה:2022 במוזיקה האמריקאית
קטגוריה:טיילור סוויפט
קטגוריה:מחלוקות במוזיקה